jkorsvik/nowiki_second_scrape_merged huggingface dataset:
Bergsgrav holdeplass

Bergsgrav holdeplass er en holdeplass på Nordlandsbanen, i Verdal kommune i Trøndelag. Bergsgrav består av en plattform og et leskur, og har aldri vært betjent. Holdeplassen ble tatt i bruk i 1938, og ligger 93,7 km fra Trondheim. Bergsgrav betjenes av lokaltogene på strekningen Trondheim – Steinkjer.
Dette var en holdeplass som ble oppgradert ved at pattformene ble flyttet inn på kryssingsstasjonen, som ble tatt i bruk i 1977, i 2009.
I 2009 ble det bygd ny perrong og leskur i tilknytning til parkeringsplass, denne gangen på den siden som vender mot byggefeltene i området.


== Eksterne lenker ==
(no) Bane NORs informasjonsside om Bergsgrav holdeplass
(no) Bergsgrav holdeplass i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Hell-Sunnanbanen
Nicolai Kielstrup

Nicolai Kielstrup (født 4. oktober 1991) er en dansk musiker.
Kielstrup begynte å interessere seg for dans som fireåring og startet derfor på en danseskole. I 2002 ble han tatt med i Legoland Showacademy. Kielstrup ble inspirert av noen kamerater som i 2003 deltok i dansk Melodi Gran Prix jr. I 2005 deltok han selv med sangen «shake shake shake» og vant den danske finalen. Han ble senere nummer fire i den europeiske finalen. Kielstrup kommer fra Vejle. Han jobber nå med et nytt album (nummer 4) og har sagt at det blir litt flere engelske sanger.


== Diskografi ==
Nicoai (2006)
Stage 2 (2007)
Dejavu – tilbage til mig (2009)


== Eksterne lenker ==
(en) Nicolai Kielstrup på Internet Movie Database 
(en) Nicolai Kielstrup på Discogs 
(en) Nicolai Kielstrup på MusicBrainz 
(en) Nicolai Kielstrup på Last.fm 
(en) Nicolai Kielstrup på Genius — sangtekster 
(en) Nicolai Kielstrup på AllMusic 
Nicolai Kielstrup på YouTube
Popolari UDEUR

Popolari UDEUR er et er et lite italiensk kristeligdemokratisk politisk parti, ledet av Clemente Mastella. 
Partiet er medlem av Det europeiske folkepartiet og er med i sentrum-venstre-alliansen l'Unione. Det står sterkt i Sør-Italia, særlig i Campania (som Mastella kommer fra). 


== Historie ==
UDEUR oppsto i februar 1999 etter at samarbeidet i Francesco Cossigas Unione Democratica per la Repubblica brøt sammen. Sistnevnte parti oppsto i juni 1998, gjennom en sammenslåing av Rocco Buttigliones Cristiani Democratici Uniti, Mastellas Cristiani Democratici per la Repubblica (en utbrytergruppe fra Centro Cristiano Democratico), Mario Segnis Patto Segni, samt utbrytere fra Forza Italia, Alleanza Nazionale og Lega Nord.
Ved parlamentsvalget i 2001 stilte UDEUR liste sammen med Partito Popolare Italiano, i Democratici og Rinnovamento Italiano. Denne alliansen, som fikk navnet Democrazia è Libertà - La Margherita, fikk 14,6 % av stemmene ved valget. Når de tre andre medlemmene av alliansen omgjorde alliansen til et nytt parti, ønsket ikke UDEUR å bli integrert i det nye partiet. 
UDEUR forble en del av sentrum-venstre-koalisjonen, selv om partiet sto i motsetning til de sekulære verdiene til Rosa nel Pugno (en politisk allianse opprettet i 2005) og på tross av at Rifondazione Comunista var en del av alliansen. 
Ved parlamentsvalget i 2006 stilte UDEUR som en del av l'Unione. Partiet fikk 1,4 % av stemmene; 14 deputerte og 3 senatorer. L'Unione vant valget og Mastella ble justisminister i Romano Prodis andre regjering. I begynnelsen av 2008 trakk UDEUR sin støtte til regjeringen, noe som førte til en regjeringskrise og til at det måtte lyses ut nyvalg.


== Eksterne lenker ==
(it) Offisielt nettsted
Utenriksmagasinet

Utenriksmagasinet er et norsk magasinprogram med utenriksstoff som ble sendt på NRK1 i perioden 1966–1998. Utenriksmagasinet var forgjengeren til dagens Urix.
Første sending var kl. 20.45 28. januar 1966 med Per Øisang som programleder. Programmet gikk til å begynne med hver siste fredag i måneden. 15. juli 1966 overtok Jahn Otto Johansen som programleder.


== Litteratur ==
Henrik Grue Bastiansen (1996). Fra referat til reportasje : Dagsrevyen 1960–1969. Norges forskningsråd. ISBN 8212007049. 


== Eksterne lenker ==
(no) Utenriksmagasinet på NRK TV
Røra stasjon

Røra stasjon ligger til Nordlandsbanen i Inderøy kommune i Trøndelag. Den ligger 51,5 moh, 105,47 km fra Trondheim. Stasjonen ble åpnet under navnet Salberg stasjon i 1905 og skiftet navn til Røra stasjon i 1918.Etter at stasjonen åpnet, dannet det seg en liten stasjonsby i området, og sentrum i bygda ble etter hvert flyttet opp fra strandstedet Hylla som hadde dampskipsanløp.


== Referanser ==


== Litteratur ==
Thor Bjerke og Finn Holom (2004). Banedata 2004. Hamar / Oslo: Norsk Jernbaneklubb / Norsk Jernbanemuseum. s. 120–121. ISBN 82-90286-28-7. 


== Eksterne lenker ==
(no) Bane NORs informasjonsside om Røra stasjon
(no) Røra stasjon i Norsk Jernbaneklubbs stasjonsdatabase
(no) Norsk Jernbaneklubbs stasjonsdatabase: Hell-Sunnanbanen
Miðnámsflokkurin

Må ikke forveksles med MiðflokkurinMiðnámsflokkurin (norsk oversettelse: «Gymnasiastpartiet») var et politisk parti på Færøyene.
Partiet ble stiftet av noen gymnasiaster ved Føroya Studentaskúli i 2007. De ønsket å bygge en ny videregående skole i Tórshavn som samlet gymnaset og yrkesopplæringen. Alle partiene på Lagtinget programfestet dette standpunktet innen valgdagen. Miðnámsflokkurin stilte med Bergur Johannesen (født 1989) fra Argir som sin eneste kandidat ved lagtingsvalget i 2008. Partiet fikk 221 stemmer (0,7 %) og ingen mandater på Lagtinget.


== Referanser ==
Pusjkino

Pusjkino (russisk: Пу́шкино) er en by i Moskva oblast i Russland. Den ligger ved samløpet av elvene Utsja og Serebrjanka, rundt 30 km nordøst for Moskva.  Innbyggertall: 96 400 (2005 est.), 72 425 (folketelling 2002).
Landsbyen Pusjkino ble først dokumentert i 1499, da den tilhørte Grigory Morkhinin «Pusjka», en bojar hvor vi blant etterkommere finner Aleksandr Pusjkin, en dikter hvis statue i dag pryder et av byens hovedtorg. I de etterfølgende århundrene utviklet nabolaget seg til et foretrukket sommertilholdssted for russisk adel. I 1678 ble det bygget en femkuplet kirke til St. Sergius på Komjagino-godset. (bilde). Et annet notabelt gods er Muranovo, hvor de russiske dikterne Jevgenij Baratynskij og Fjodor Tjutsjev pleide å tilbringe somrene. En datsja tilhørende Vladimir Majakovskij, som bodde i Pusjkino i sommersesongene 1920-1928 er i dag et museum. Pusjkino fikk innvilget bystatus i august 1925. I dag er byen notabel på grunn av Instituttet for Skogsvitenskap, et av de få i Russland.


== Referanser ==


== Eksterne lenker ==
Offisielt nettsted 
(en) Pushkino – kategori av bilder, video eller lyd på Commons
Marco Borriello

Marco Borriello (født 18. juni 1982) er en italiensk fotballspiller som spiller for den spanske klubben UD Ibiza. Tidligere har han vært i AC Milan, Genoa CFC, UC Sampdoria, Treviso FBC 1993, Reggina Calcio, Juventus, Empoli FC og SPAL 2013. 
I desember 2006 testet Borriello positivt på doping, etter en kamp for Milan. Han fikk en tre måneders karantene. 
I 2007/08-sesongen scoret Borriello 19 mål i Serie A for Genoa. Han ble dermed hentet tilbake til Milan, i en overgang som inkluderte Davide Di Genarro. Han gikk til AS Roma sommeren 2010.


== Referanser ==


== Eksterne lenker ==
(en) Marco Borriello – UEFA 
(fr) Marco Borriello – LÉquipe 
(en) Marco Borriello – Transfermarkt 
(en) Marco Borriello – national-football-teams.com 
(en) Marco Borriello – WorldFootball.net 
(en) Marco Borriello – Soccerbase.com 
(en) Marco Borriello – FootballDatabase.eu 
(en) Marco Borriello – Soccerway 
(en) Marco Borriello – EU-Football.info 
(en) Marco Borriello – PlaymakerStats.com 
Profil på acmilan.com
Marco Borriello tatt for doping: www.uefa.com
Christen Democratisch en Vlaams

Christen-Democratisch en Vlaams («Kristeligdemokratisk og Flamsk», CD&V) er et flamsk kristeligdemokratisk sentrumsparti i Belgia. 
Partiet fikk sitt nåværende navn den 29. september 2001. Før dette het partiet Christelijke Volkspartij («Kristelig Folkeparti», CVP). 
Etter parlamentsvalget i juni 2007 har CD&V sammen med koalisjonspartneren N-VA utgjort den største politiske kraften i landet. 


== Historie ==
Partiet har sin opprinnelse i PSC-CVP, et katolsk belgisk politisk parti som eksisterte fra 1944 til 1968, og som igjen hadde røtter i enda tidligere katolsk parti. I mellomkrigstiden ble sistnevnte parti organisert ut fra fire pilarer: en politisk del, en organisasjon for arbeidere, en organisasjon for bønder og en organisasjon for middelklassen. Etter andre verdenskrig etablerte partiet også to regionale/språklige grupperinger, CVP og PSC. Disse beveget seg bort fra hverandre etter 1965 og partiet ble formelt splittet i 1968, med Parti Social Chrétien (PSC) i Vallonia og Christelijke Volkspartij (CVP) i Flandern. Det flamske CVP har i hele etterkrigstiden vært det største av de to og har kontrollert nasjonale politiske nøkkelposisjoner, noe som har gitt opphav til uttrykket «CVP-staten». CVP satt nesten sammenhengende ved makten fram til 1999.


== Partiledere ==
1945–1947 Gilbert Mullie         (død 1962)
1947–1949 Paul Willem Segers     (død 1983)
1949–1959 Jef De Schuyffeleer    (død)
1959–1961 Fred Bertrand
1961–1963 Jozef (Jos) De Saeger  (død 2000)
1963–1972 Robert Vandekerckhove  (død 1980)
1972–1979 Wilfried Martens
1979–1982 Leo Tindemans
1982–1988 Frank Swaelen          (død 2007)
1988–1993 Herman Van Rompuy
1993–1996 Johan Van Hecke
1996–1999 Marc Van Peel
1999–2003 Stefaan De Clerck
2003–2004 Yves Leterme
2004–2007 Jo Vandeurzen
2007–2008 Etienne Schouppe
2008-2008 Wouter Beke
2008–2010 Marianne Thyssen
2010– Wouter Beke


== Eksterne lenker ==
(nl) Offisielt nettsted 
(en) Christen-Democratisch en Vlaams – kategori av bilder, video eller lyd på Commons
Johan Joachim Agrell

Johan Joachim Agrell (født 1. februar 1701 i Löt i Östergötland, død 19. februar 1767 i Nürnberg) var en svensk komponist. Han studerte sannsynligvis hos Johan Helmich Roman og i 1723 ble han kalt av prins Maxmilian av Hessen til å være kammermusiker i Kassel, hvorpå han i 1769 ble utnevnt til kapellmester i Nürnberg. Agrell gjorde flere kunstreiser, blant annet til Italia, Frankrike og England, og fikk livlige bifall overalt. Han ga ut soloverk for klavier og fiolin, klavierkonserter, symfonier med mer, og er av musikkhistorisk betydning for sonateformens utvikling.


== Referanser ==


== Eksterne lenker ==
(en) Johan Agrell – kategori av bilder, video eller lyd på Commons 
(en) Johan Joachim Agrell på Discogs 
(en) Johan Joachim Agrell på MusicBrainz 
(en) Johan Joachim Agrell på Spotify 
(en) Johan Joachim Agrell på Spotify 
(en) Fritt tilgjengelige noter av Johan Agrell i International Music Score Library Project
Stein Rønning

For billedkunstneren, se Stein Rønning (billedkunstner).Stein Rønning (født 28. mai 1965 på Tau i Strand kommune, død 23. januar 2008) var en norsk karateutøver.
Han ble den første nordmann på herresiden som ble verdensmester, og er foreløpig den eneste norske verdensmesteren på herresiden. (Bodil Grødem første kvinne i 1985) Han slo gjennom i Oslo i 1985 da han som første nordmann i herreklassen ble europamester i karate (Bodil Grødem 1982) Han ble flere ganger europamester før han i 1990 toppet karrieren med å bli verdensmester i Mexico.


== Referanser ==


== Eksterne lenker ==
(en) Stein Rønning – International World Games Association 
(en) Stein Rønning – Karate Records 
Dagbladet om Stein Rønning
Stein Rønning er gått bort – minneord i Stavanger Aftenblad
Energiprosent

Energiprosent (E%)  er en angivelse av hvilke andeler av kostens totale energiinnhold som kommer fra karbohydrat, fett og protein.
I gjennomsnittskosten bidrar karbohydrat, fett og protein omtrent med henholdsvis 50, 35 og 15 E%. Anbefalt fordeling av de energigivende næringsstoffene er at karbohydrat bør bidra med 50–60 E%, fett med 25–35 E% og protein med 10–20 E%.


== Eksempel på beregning av E% ==
80 gram fett bidrar med ca. 3000 kJ (80 g × 37 kJ/g = 2960 kJ). Hos en person med et totalt daglig energiinntak på 10000 kJ bidrar et slikt fettinntak med 30 E%: (3000 kJ / 10000 kJ) × 100 = 30 %
Lars Ahlin

Lars Ahlin (født 4. april 1915 i Sundsvall, død 10. mars 1997) var en svensk forfatter. Gift i 1946 med Gunnel Ahlin.


== Bibliografi ==
Tåbb med manifestet (1943)
Inga ögon väntar mig 1944
Min död är min 1945
Storm kring Ahlin 1945
Om 1946
Jungfrun i det gröna 1947
Fångnas glädje 1947
Egen spis 1948
Lekpaus 1948
Eld av eld 1949
Huset har ingen filial 1949
Ung man med manifest 1951
Fromma mord 1952
Kanelbiten 1953
Stora glömskan 1954
Kvinna, kvinna 1955
Natt i marknadstältet (1957)
Gilla gång 1958
Nattens ögonsten 1958 (illustrert av Håkan Bonds)
Bark och löv 1961
Tal på Övralid 1983, 1983
Kommer hem och är snäll 1984
Sjätte munnen 1985
Vaktpojkens eld 1986
Din livsfrukt 1987
4 pjäser 1990
De sotarna! De sotarna! 1990
Det florentinska vildsvinet 1991
Estetiska Essayer 1994
Sjung för de dömda! 1995
Breviarium 1996
Landsatt per fallskärm 2002
Som guld i glöd 2007


== Priser og utmerkelser (utvalg) ==


== Referanser ==


== Eksterne lenker ==
Albert Bonniers Forlag - Lars Ahlin
Lars Ahlin-selskapets nettside
Landsbiblioteket Västernorrland
Kristiansand Avis

Kristiansand Avis er en annonsefinansiert, gratis lokalavis som distribueres til alle husstandene i Kristiansand, Søgne, Songdalen og Vennesla kommune, via avisstativer på strategiske steder og direkte til en rekke bedrifter. Avisen kommer ut hver torsdag, og hadde et opplag på 45 000 i 2014.
Nedslagsfeltet er hovedsakelig Kristiansand og omegn. Avisen har som mål å være tett på byens befolkning og å bringe gode saker med lokal forankring. Nyheter er det viktigste stoffområdet, men avisen inneholder også featuresaker, bildereportasjer og portrettintervjuer. Avisen har et panel med lokale, profilerte skribenter knyttet til seg. Avisen legges i sin helhet ut på internett på avisens hjemmeside.
Avisen arbeider etter tekstreklameplakaten og redaktørplakaten og lager et uavhengig, redaksjonelt produkt.
Avisen har som andre medier sin hovedinntektskilde i annonser. Eierselskapet, Kristiansand Avis AS, ble stiftet i 2002. Aksjene eies i dag av Schibsteds mediehus Fædrelandsvennen.


== Eksterne lenker ==
Offisielt nettsted
Jens Fossum

Jens Fossum (født 26. april 1972 i Trondheim) er en norsk jazzmusiker (bass), kjent fra flere besetninger og utgivelser.
Han studerte til bachelor ved jazzlinja på NTNU og til mastergrad i jazz performance ved University of Miami.  
Fossum har spilt/spiller i og med Sigurd Køhn quartet, Ingar Kristiansen og Torstein Ellingsens Sinatra songbook, Knut Risnæs kvartet, Trond-Viggo Torgersen,  Randi Tytingvåg, Hilde Louise Asbjørnsen, Espen Rud/Hans Mathisen for Rikskonsertene, I kveld med Ylvis samt Jørn Øiens Moment og Fossum-Aarum Quartet der han spiller med broren Håvard Fossum. Kom i 2015 ut med solo platen "bass detector" på det Tyske selskapet Ozella. 'Impressive!" Skrev Verdens største jazzmagasin, DownBeat, og ga platen 4 av 5 stjerner.


== Diskografi ==
AlbumBass Detector (2015)


=== Trond-Viggo Torgersen ===
Barnetimen for de store (2002)
De du kan + Noe nytt & Noe rart (2007)


=== The Swing Pack ===
Urban Breeze (2003)


=== Bigbandblast ===
Bigbandblast! (2004)


=== Sigurd Køhn ===
This Place (2005)


=== Fossum-Aarum Quartet ===
Frequently Asked Questions (2007)


=== Moment ===
Paradiso (2008)


=== Børge-Are Halvorsen Quartet ===
Examination of What (2011)


=== Deltar på ===
Bergmund Waal Skaslien: Atmosfear (1997)
Musikkonservatoriet i Trondheim: 10 bilder fra Musikkonservatoriet i Trondheim (1999)
Hardyboyz: We Can Sing EP (2000)
Mari Maurstad med barnekor: De gode, gamle julesangene (2000)
Christian: Du kan gøre hvad du vil (2001)
Majken Christiansen: Song For My Father (2001)
Ingar Kristiansen & Torstein Ellingsen: The Sinatra Songbook (2001)
Majken Christiansen: Re:Porter (2003)
Randi Tytingvåg: Let Go (2006)
Gunhild Nyborg: Transitions (2006)
ACT: Magic Nordic Voices (2007)
Hilde Louise Asbjørnsen: Sound Your Horn (2008)
Julie Dahle Aagård: Stompin' Feet (2009)
Randi Tytingvåg: Red (2009)
Hilde Louise Asbjørnsen: Trans Siberia (2010)
Hilde Louise Asbjørnsen: Never Ever Going Back (2010)
Hanne Tveter: My Letter to the World – Words by Emily Dickinson (2010)
Cecilie Duus: Honestly (2010)
Kurt Nilsen: Have Yourself a Merry Little Christmas (2010)
Tytingvåg Ensemble: Let Go Instrumentals (2011)
Hilde Louise Asbjørnsen: Divin' at the Oceansound (2011)
Raphaël Marionneau: Le Moment Vol. 2 (2012)
Hilde Louise Asbjørnsen: Månesjuk (2012)
Kåre Nymark jr.: New Surroundings (2012)
Tor Endresen: Jumping for Joy (2013)
Hilde Louise & The Orchestra: Round About Christmas (2013)
Hilde Louise Asbjørnsen: Sweet Morning Music (2014)
André Bjerke & Kåre Grøttum: På jorden et sted (2015)
KNM Special Marketing: Summer Jazz – 50 Chilled Jazz Pieces (2015)
Hilde Louise Asbjørnsen: Don't Stay For Breakfast (2015)
Dina Billington: Hun som drømmer (2015)
Raga Rockers-hyllest: Sannhet på boks – en hyllest til Raga Rockers (2015)
Raciel Torres: Gloria (2016)
Knut Riisnæs Quartet: 2nd Thoughts (2016)


== Referanser ==
Guti

José María Gutiérrez Hernández (født 31. oktober 1976 i Madrid) er en spansk tidligere fotballspiller som sist spilte for Beşiktaş.


== Karriere ==
Guti kom til Real Madrid i 1994. I 1995 ble han tatt inn på G18 landslaget til Spania. Samme år debuterte han for Real Madrids A-lag 21. desember mot Sevilla, en kamp som Real Madrid vant 4-1. Den sesongen spilte han 9 kamper og scoret ett mål.
I 1997 var Guti med å vinne La liga og den spanske cupen. Han spilte 17 kamper og scoret ett mål. Han ble kalt opp i U21 troppen til Spania i EM 1998. Han var også med og vinne Mesterligaen med Real Madrid.


=== Landslagsmål ===


== Referanser ==


== Eksterne lenker ==
(en) Guti – FIFA 
(en) Guti – UEFA 
(en) Guti – Transfermarkt 
(en) Guti – Transfermarkt (manager) 
(en) Guti – national-football-teams.com 
(en) Guti – WorldFootball.net 
(en) Guti – FootballDatabase.eu 
(de) Guti – fussballdaten.de 
(en) Guti – Soccerway 
(en) Guti – EU-Football.info
Lene Ask

Lene Ask (født 4. august 1974) er en norsk fotograf, illustratør, tegneserieskaper og barnebokforfatter. 
Hun er utdannet fra Kunsthøgskolen i Bergen, Universitetet i Praha, Universitetet i Bergen og Rogaland kunstskole.
Ask debuterte med tegneserieromanen Hitler, Jesus og farfar om en ung jente fra sørvestlandet som reiser til Tyskland på jakt etter en farfar som hun aldri har møtte. Hun vant Sproingprisens debutpris og Kultur- og kirkedepartementets tegneseriepris 2006 for denne. Boka ble også valgt til Stavanger biblioteks leseprosjekt Hele Rogaland leser i 2011 og trykket opp i 50 000 eksemplarer.
Tegneserieboka Kjære Rikard (2014) ble til etter at Ask fant en brevsamling i Misjonsarkivet i Stavanger. Med utgangspunkt i brevene forteller hun den sanne historien om Rikard Jakobsen, misjonærsønnen som ble født på Madagaskar i 1875.I tillegg til å illustrere egne bøker har hun også illustrert andres, blant annet Andrea Bræin Hovigs bøker om Ville Wilma.


== Bibliografi ==
2006: Hitler, Jesus og farfar – tegneserieroman, Jippi forlag
2008: Familien Rotle flytter – billedbok, Gyldendal
2009: Da jeg reddet verden – historier for voksne i tegneserieformat Jippi forlag
2009: Familien Rotle på museum – billedbok, Gyldendal
2010: Familien Rotle besøker mormor – billedbok, Gyldendal
2011: Jo og Jenny i svømmehallen – billedbok, Gyldendal
2012: Neste gang blir alt riktig – tegneserieroman, Jippi forlag
2012: Jo og Jenny på sykehuset – billedbok, Gyldendal
2013: Jo og Jenny feirer bursdag – billedbok, Gyldendal
2014: Jo får en venn – billedbok, Gyldendal
2014: Kjære Rikard – tegneserieroman, No Comprendo Press
2015: D for tiger – barnebok, sammen med Mari Kanstad Johnsen, Gyldendal
2016: Det hjelper ikke å blunke – ungdomsroman, Gyldendal
2016: Du – ordløs billedbok, Gyldendal
2017: Det du ikke sier, er sant – ungdomsbok, Gyldendal
2018: Mai og Juni – barne og ungdomsbok, Gyldendal


== Referanser ==


== Eksterne lenker ==
(no) Publikasjoner av Lene Ask i BIBSYS
aftenbladet.no 17.3.2007: Lene Ask – beste tegneseriedebutant
Hele Rogaland leste Lene Ask 2011
Norsk barnebokinstitutts presentasjon av Lene Ask desember 2013 Arkivert 22. oktober 2015 hos Wayback Machine.
Asks nettsider
Presentasjon av Lene Ask i Forfatterkatalogen på Forfattersentrums nettsider
http://comicwiki.dk/wiki/Lene_Ask
Trollkona tunnel

Trollkona tunnel på Bergensbanen går mellom Dale i Vaksdal og Bolstadøyri i Voss og er 8 043 meter lang. Den åpnet i 1987. Det er den 6. lengste jernbanetunnelen i Norge.
Tunnelen erstattet ti kortere tunneler som til delvis ble brukt som trase ved omlegging av hovedveien Bergen-Voss (E16). Med Trollkona tunnel ble Bergensbanen flyttet fra bredden av Bolstadfjorden og langt inn i berget.


== Referanser ==


== Eksterne lenker ==
Trollkona tunnel i Openstreetmap
Chuck Austen

Chuck Austen (født Chuck Beckum) er en amerikansk forfatter og tegner av tegneserier. Han er mest kjent for sitt arbeid med Marvel Comics, spesielt en del kontroversielt materiale rundt X-Men. 
Austen begynte å jobbe profesjonelt som serietegner i 1980-årene, da han tegnet noen kapitler av bind to av Alan Moores Miracleman. I 1989-91 skrev og tegnet han den pornografiske tegneserien Strips. Austen har også tegnet serien Hero Sandwich etter manus av Dan Vado.
Tidlig på 2000-tallet begynte han å jobbe for Marvel, der han arbeidet med titler som Elektra (med Brian Michael Bendis) og War Machine.
Austen har også skrevet for titler som Captain America, Avengers og Superman.


== Eksterne lenker ==
(en) Chuck Austen på Internet Movie Database
Liste over Team High Road/Team Columbias resultater i 2008

Nedenfor følger lister over Team High Roads (Team Columbia fra og med Tour de France 2008) plasseringer i alle Pro Tour-ritt samt andre høykategoriserte ritt for sesongen 2008. Oversikten over de ulike trøyene er kun tatt med for de rittene hvor Team High Road har hatt den aktuelle trøyen. Uttrykket "HD" står for hors délais, som er en benevnelse for å ha fullført rittet utenfor tidsgrensen.


== Tour Down Under 2008 ==
Fullstendig resultatliste


== Paris-Nice 2008 ==
Fullstendig resultatliste.


== Tirreno-Adriatico 2008 ==
Fullstendig resultatliste


== Vårklassikerne 2008 ==


== Baskerland rundt 2008 ==
Fullstendig resultatliste


== Romandiet rundt 2008 ==
Romandiet rundt har en egen trøye for 8 innlagte spurter der de tre beste får 6, 3 og 1 poeng. I tillegg har de en poengkonkurranse der man samler poeng gjennom etappeplasseringene. Det som vanligvis kalles poengtrøyen/spurttrøyen, er altså her delt inn i to konkurranser. 

Fullstendig resultatliste


== Giro d'Italia 2008 ==
*Siutsou måtte bryte på grunn av kneproblemer.


== Catalonia rundt 2008 ==


== Dauphiné Libéré 2008 ==


== Sveits rundt 2008 ==
Resultatliste Fullstendig resultatliste (tysk)


== Tour de France 2008 ==


== Høstklassikerne 2008 ==


=== Lombardiet rundt 2008 ===
Fullstendig resultatliste


== ENECO Tour 2008 ==
Fullstendig resultatliste.


== Tyskland rundt 2008 ==
Fullstendig resultatliste.


== Se også ==
Liste over Team Columbias resultater i 2010
Liste over Team Columbias resultater i 2009
Kvålsåsen tunnel

Kvålsåsen tunnel på Bergensbanen går vestover fra Voss og er 5 023 meter lang. Den ble åpnet 28. oktober 1990. Det er den 12. lengste jernbanetunnelen i Norge.
Tunnelen erstattet en svingete strekning langs Vangsvatnet. Traseen langs Vangsvatnet ble brukt til E16.


== Referanser ==
Hananipatunnelen

Hananipatunnelen på Bergensbanen går mellom Vaksdal og Trengereid og er 6 096 meter lang. Den ble åpnet 31. mai 1970. Det er den 8. lengste jernbanetunnelen i Norge.
Tidligere kjørte Bergensbanen rundt Stavenesli. Med Hananipatunnelen sparte man inn 2 km banestrekning, og turen fra Bergen til Voss ble 5 minutter kortere. Når man slapp den skrøpelige gamle banestrekningen, kunne NSB også bruke tunge langdistanselokomotiver, og heve akseltrykket på Vossebanen til det samme som på resten av Bergensbanen, fra 16 til 18 tonn.


== Referanser ==